kardosdrur/scandi-wiki huggingface dataset:
Andreas Fugl Thøgersen

Andreas Fugl Thøgersen (født 1. september 1972) er en dansk journalist.

Han er uddannet på Danmarks Journalisthøjskole. Han har desuden en mastergrad (Master of Arts) fra Columbia University – The Graduate School of Journalism i New York City, hvor han studerede amerikansk politik.

Har været EU-reporter på dagbladene Dagen og Information. Fra foråret 2006 til foråret 2011 redaktør på Ud & Se.

Bibliografi 

 Folketingets arbejde, Høst & Søn 2001 (sammen med Mikkel Hagen Hess)
 Amerikanske Tilstande – En rejse gennem drømmeland, Aschehoug 2004 (sammen med Maj Juni)
 Man skal gøre en forskel – Tanker fra Basra og Omegn'', People's Press 2004 (interviews med Kai Vittrup)

Journalister fra Danmark
Personer i Kraks Blå Bog
Unavngivet KoRn-album

Metal-bandet Korn's ottende studiealbum blev udgivet d. 31. juli i USA gennem Virgin Records. Den normale udgave indeholder 13 numre mens deluxeudgaven indeholder 14 ("Sing Sorrow" som et bonusnummer). Albummet blev udgivet uden noget navn hvilket ifølge vokalist Jonathan Davis var på grund af "hvorfor ikke lade vores fans kalde det hvad de vil?" På hjemmesider, salgsider og fansider bliver albummet ofte omtalt som 8, Korn (Ikke for at forveksle med deres debutalbum), Korn II, Korn 2007, Dying Bird, Turn the Crank, The White Album, og mest brugt Untitled.

Det unavngivet album var den anden udgivelse uden den originale guitarist Brian "Head" Welch såvel som det andet studiealbum til at blive co-skrevet og produceret af Atticus Ross og The Matrix (selvom The Matrix forlod projektet meget tidligt)
Albummet er blevet beskrevet som mere atmosfærisk, tungt og nogen gange progressiv. Davis udtalte at udgivelsen havde indflydelse fra The Cure og The Beatles..

Numre 
 "Intro" – 1:57
 "Starting Over" – 4:02
 "Bitch We Got a Problem" – 3:22
 "Evolution" – 3:37
 "Hold On" – 3:05
 "Kiss" – 4:09
 "Do What They Say" – 4:17
 "Ever Be" – 4:48
 "Love and Luxury" – 3:00
 "Innocent Bystander" – 3:28
 "Killing" – 3:36
 "Hushabye" – 3:52
 "I Will Protect You" – 5:30

Bonusnumre 
 "Sing Sorrow" (Deluxe udgave bonusnumer) – 4:33
 "Overture or Obituary" (iTunes forudbestilling) – 3:02

Bonus DVD 
 Making of Documentary – 48:13
 Korn Photo Slideshow – 3:38

Noter 

Album fra 2007
KoRn-album
M/F Bitten Clausen

M/F Bitten Clausen er en bilfærge der besejler ruten Hardeshøj på Als og Ballebro i Jylland . Den er ejet af Hardeshøj-Ballebro Færgefart og
opkaldt efter Mads Clausens enke Bitten Clausen. (Mads Clausen grundlagde Danfoss, og har stor betydning for udviklingen i området)

Den blev indsat i 2001 som erstatning for de gamle færger M/F Jacobine og M/F Jacob.

Færgen er ens i begge ender og er udrustet med to uafhængige maskinrum, der kan fremdrive færgen hver sin vej. Færgen har kapacitet til 147 passagerer og op til 30 personbiler. Færgen kan også transportere lastbiler på op til 55 ton med en maksimal højde på 4,6 meter på bekostningen af antallet af personbiler. Færgens længde overalt er 55 meter, bredden 14 meter og den maksimale dybgang er 2,35 meter.

Færgerutens historie 
Færgeruten er kendt helt tilbage til 1683, måske endnu tidligere. Omkring 1720 havde færgemanden to store til vogne og heste og en lille til at transportere passagerer over i.

Den 7. august 1945 købte I/S Hardeshøj-Ballebro færgefart "Kathrine". Der var plads til 22 passagerer med cykler og en smule gods, men ingen biler. Færgen blev dog ikke indsat før d 15. maj 1948. Samme år fik færgefarten bevilling og der blev nu sejlet efter sejlplan hele året. Der blev endvidere indsat endnu en færge som kunne rumme 10 passagerer.

Den 18. november 1958 blev personfærgen "Kirsten" med plads til 89 passagerer indsat.

Den 14. august 1959 blev bilfærgen M/F Jacob Nordals indsat og blev den 23. juni 1961 suppleret med M/F Jacobine.

Eksterne henvisninger 

 Færgeselskabets hjemmeside
 Overfartens historie
 Danske indenrigsruter
 Bitten Clausen på marinetraffic.com 

Færger i Danmark
Hairspray (film fra 2007)

Hairspray er en amerikansk musicalfilm fra 2007. Den er instrueret af Adam Shankman og er en genindspilning af filmen af samme navn fra 1988, påvirket af musicalversionen fra 2002.

Handling 

Filmen handler om den overvægtige Tracy Turnblad (Nikki Blonsky), der er helt vild med danseshowet "The Corny Collins Show". Hver dag efter skole skynder hun og hendes veninde, Penny (Amanda Bynes) sig hjem for at se showet, og savle over den lækre Link Larkin (Zac Efron). Da en af de medvirkende i showet Brenda melder fra, afholder Corny Collins (James Marsden) en audition, for at finde en ny til at danse i showet. Med hjælp fra hendes bedste veninde, Penny, lykkes det Tracy at komme med. En gang om måneden er det "Negro-day", altså den dag hvor sorte unge samt Motormouth Maybelle er med i "The Corny Collins show" uden hvide. Tracy finder ud af at de sorte børn og Maybelle er blevet smidt af showet på grund af Velma, (der selv arbejder ved showet som dansetræner for de hvide unge, desuden er hun racist). Tracy sætter sig for at ville lave om på dette. Hun får hjælp af Motormouth Maybelle, og andre sorte, til at få de sorte unge med i showet igen.

Filmens handling er placeret i Baltimore i Maryland i 1962.

Medvirkende 
John Travolta – Edna, Tracys mor
Nikki Blonsky – Tracy
Zac Efron – Link Larkin
Queen Latifa – Motormouth Maybelle
Michelle Pfeiffer – Velma von Tussle
James Marsden – Corny Collins
Amanda Bynes – Penny Pennington

Eksterne henvisninger 
 

Dramafilm fra USA
Film fra 2007
Musicalfilm fra USA
Roundhay Garden Scene

Roundhay Garden Scene er verdens ældste bevarede film. Den blev filmet og instrueret af den franske opfinder Louis Le Prince i 1888. Den blev filmet i en have i en forstad til Leeds i England. Skuespillerne i filmen var Louis' søn og svigerforældre. De vandrer rundt i cirkler gennem hele filmen, der kun varer omkring to sekunder.

Eksterne henvisninger 

 

Britiske film fra 1888
Stumfilm fra Storbritannien
Film i sort-hvid
Xtra

Xtra var en trafikomdelt gratisavis, der blev grundlagt i januar 2005. 

Avisen, der blev udgivet af mediehuset Fyens Stiftstidende, udkom i ca. 25.000 eksemplarer mandag-fredag, og blev hovedsagligt distribueret via de fynske trafikknudepunkter. En mindre del af aviserne blev uddelt på gaden samt ved butikker.

Fra 8. august 2007 blev avisen fusioneret med 24timers regionale udgave under navnet 24timer Xtra, hvor lokalstoffet som hidtil produceres af Fyens Stiftstidende. Samtidig blev 24timers hidtidige husstandsdistribution i Odense opgivet. 24timer Xtra blev nedlagt med udgangen af november 2008.

Eksterne henvisninger
 Xtras hjemmeside 
 24timers hjemmeside

Aviser fra Danmark
Fyns Tidende

Fyns Tidende var et dansk dagblad, der blev udgivet fra 1872-1979. Avisen, der havde sin hovedredaktion i Odense, var tilknyttet partiet Venstre.

Omkring 1902 var avisen landets største udenfor hovedstaden. Oplaget faldt i løbet af 1960'erne, og i 1969 opkøbtes avisen af konkurrenten Fyens Stiftstidende, der fortsatte med at udgive avisen frem til 1979. Gennem de følgende ti år producerede Fyns Tidende-redaktionen en daglig side i Fyens Stiftstidende.

Avisens sidste chefredaktør var Jens Peter Jensen.

Tidende
Thoraxkirurgi

Thoraxkirurgi er et kirurgisk speciale, der beskæftiger sig med behandlingen af sygdomme og læsioner i brystkassen og organerne i brysthulen, heriblandt bypassoperationer, åreforkalkning i hjertets kranspulsårer samt lungekræft. Specialet inddeles i subspecialerne hjertekirurgi og klassisk thoraxkirurgi. Kirurgien varetages af speciallæger i thoraxkirurgi (thoraxkirurger), der har efter endt medicinstudium på et af de fire universiteter i Danmark og efterfølgende klinisk basisuddannelse (KBU), yderligere har gennemgået 6,5 års specialistuddannelse.

I Danmark findes der thoraxkirurgiske afdelinger på Rigshospitalet, Aarhus Universitetshospital, Odense Universitetshospital og Aalborg Universitetshospital.

Referencer

Eksterne henvisninger 
 Dansk Thoraxkirurgisk Selskab (DTS)

Kirurgiske specialer
News Corporation

News Corporation, også kaldet News Corp, var et multinationalt mediekonglomerat og holdingselskab med base i New York, USA. Øverste leder var Rupert Murdoch, der også havde dominerende indflydelse i bestyrelsen via sin andel af stemmeberettigede aktier.

Selskabet blev stiftet i Australien 1980. 

Omsætningen androg (2005) 23,859 mia. USD. Hertil kommer selskaber, hvor News Corporation ejede et mindretal af aktierne, bl.a. BSkyB (tidligere Sky TV).

Selskabet blev i 2013 opdelt i to selvstændige selskaber: News Corp, der overtog forlags- og avisaktiviteterne, og 21st Century Fox, der overtog bl.a. tv-selskaberne, herunder bl.a. Fox Entertainment Group, der er ejer af 20th Century Fox og Fox Broadcasting Company.

Udvalgte selskaber

Bogforlag 
HarperCollins

Aviser 
The Australian (Australien)
The Sunday Tasmanian (Australien)
Fiji Times (Fiji)
Papua New Guinea Post-Courier (Papua New Guinea)
The Sun (UK)
News of the World (UK)
The Sunday Times (UK)
The Times (UK)
New York Post (USA)
Wall Street Journal (USA)

Finans- og børsinformation 
Dow Jones & Company

Magasiner 
TV Guide (USA)
The Weekly Standard (USA)

Musik 
 MySpace Records
 Sky Radio

Film og TV 
20th Century Fox
Fox Television Studios
Fox Broadcasting Company
ITV
Fox Televizija (Serbien)
BSkyB (UK)
Sky News
Sky Italia (Italien)
FOX TURK

Internet 
MySpace
Rotten Tomatoes

 
Selskaber noteret på NASDAQ
Virksomheder i New York City
Rigshospitalet Glostrup

Rigshospitalet - Glostrup (tidligere Amtssygehuset i Glostrup og Glostrup Hospital) er et hospital i Glostrup med landsfunktioner for hele Danmark inden for udvalgte specialer. 1. januar 2015 fusionerede hospitalet med Rigshospitalet. Fra 1.juli 2015 hed det samlede hospital Rigshospitalet. Hospitalet i Glostrup betegnes "Rigshospitalet - Glostrup". I forbindelse med fusionen overgik hospitalets almenmedicinske afdeling til Amager-Hvidovre Hospital.

På Rigshospitalet, Glostrup var der i 2014 42.666 operationer og 307.080 ambulante besøg.

Hospitalet har et optageområde på 165.000 borgere fra Albertslund, Brøndby, Ishøj, Høje Taastrup, Glostrup og Vallensbæk kommuner.

Glostrup Hospital har ca. 230.000 patienter årligt, hvoraf de ca. 40.000 er indlæggelser, og der gennemføres ca. 18.000 operationer årligt. Hospitalet beskæftiger ca. 3.200 ansatte, svarende til ca. 2.700 fuldtidsstillinger. Glostrup Hospitals skadestue er Østdanmarks største med ca. 48.000 patienter om året.

En afdeling af sygehusapoteket Region Hovedstadens Apotek er beliggende på Glostrup Hospital. Hospitalsapoteket leverer bl.a. medicin og andre farmaceutiske ydelser til Glostrup Hospital.

I forbindelse med kommunalreformen 2007 overgik hospitalet fra Københavns Amt til Region Hovedstaden.

Sygehuset var det første, der blev opført i Danmark efter anden verdenskrig. Det blev bygget i 1953-1958 efter en international arkitektkonkurrence, der blev vundet af de finske arkitekter Martta og Ragnar Ypyä samt Veikko Malmio, og sygehuset blev officielt åbnet den 2. september 1958 af Kong Frederik den 9. Oprindeligt havde sygehuset kapacitet til 795 senge, men det blev senere udvidet til 1000, bl.a. ved en tilbygning af en børne- og fødeafdeling. Senere er kapaciteten igen reduceret, og pr. 2008 var normeringen 512 døgnsenge. I 2014 havde hospitalet 259 sengepladser.

Den 10. juli 1987 eksploderede en bombe i kælderen under sygehuset og indledte sagen om Sygehusbomberne.

Litteratur 
 Susanne Paulsen, Glostrup Hospital gennem 50 år: 1958-2008, Glostrup Hospital, 2008. .

Referencer

Eksterne henvisninger 
 Rigshospitalet
 Region Hovedstaden
 Dansk Hovedpine Center
 Øjenafdelingen
 Susanne Paulsen: Glostrup Hospital gennem 50 år, 1958-2008

Hospitaler i Region Hovedstaden
Glostrup
Etableret i 1958
Aarhus Universitetshospital

Aarhus Universitetshospital var tidligere det fælles navn for de tre hospitaler i Aarhus og er med mere end 10.000 ansatte den største hospitalsenhed i Region Midtjylland. Med en udvidelse af sygehuset i Skejby for 6,35 mia. kr. nedlægges Aarhus Sygehus på Nørrebrogade (tidligere Århus Kommunehospital) og Tage-Hansens Gade (tidligere Århus Amtssygehus) og flyttes til Skejby. Det Nye Universitetshospital i Aarhus forventes færdigbygget i 2018 og de sidste afdelinger flyttet ind i 2019. I november 2018  er også  Psykiatrisk Hospital i Risskov (Aarhus Universitetshospital, Risskov) flyttet til Skejby.

Aarhus Universitetshospital var et samarbejde mellem Aarhus Universitets sundhedsvidenskabelige fakultet, Aarhus Sygehus, Skejby Sygehus og Psykiatrisk Hospital i Risskov. De tre hospitaler har siden 2007 heddet Aarhus Universitetshospital Aarhus Sygehus, Aarhus Universitetshospital Skejby og Aarhus Universitetshospital, Risskov. Aalborg Universitetshospital var indtil 2013 desuden tilknyttet samarbejdet, der også har relationer til andre sygehuse og forskningsinstitutioner i det vestlige Danmark. Den primære opgave for Aarhus Universitetshospital er sundhedsfaglige uddannelser, herunder grunduddannelsen af medicinske kandidater og videreuddannelsen af speciallæger samt forskning. Driften af sygehusene varetages af Region Midtjylland.

Fakta om Aarhus Universitetshospital afdelinger i Aarhus.

Se også 
 Hospitalsenheder i Region Midtjylland

Referencer

Eksterne henvisninger 

 Aarhus Universitetshospital på facebook
 Aarhus Universitetshospitals side på sundhed.dk

Universitetshospitaler
Hospital
Hospitaler i Region Midtjylland
Frederik Christian Breitendich

Frederik Christian Breitendich (28. december 1702 – 19. oktober 1775) var en dansk organist og pianist, søn af organist ved Sankt Nicolai Kirke i København Henrik Breitendich, der døde 1739, men allerede i 1725 var så gammel og svag, at sønnen efter at være fundet «habil udi Orgelkunsten» blev beskikket til at forrette tjenesten i hans sted og eventuelt efterfølge ham i embedet.

I sin glansperiode var Breitendich en ganske ypperlig virtuos, «hvis Behagelighed og overmaade Færdighed paa orgel og Klaver er af enhver at forundre», som Carl August Thielo  skriver i 1746, og han hørte til dem, som nogle år senere især bidrog til at give det såkaldte «Raadhusstrædets musikalske Selskabs» koncerter et udsøgt kunstnerisk præg.

Breitendich udgav den første danske – "egentlige" – koralbog Fuldstændig Choral-Bog (1764), samt to småpjecer: Et lidet Forsøg paa at lære sig selv at synge en Choral efter Noder og Kort og eenfoldig Undervisning i at sette Harmonien tilsammen efter de over Noderne satte Tall eller Ziffere (1766). Kompositioner af ham vides ikke at være udkommet i trykken.

Breitendich var i 1728 blevet gift med Cathrine Margrethe Schumacher, der overlevede ham i mange år. 1741 udnævntes han til hoforganist, og fra 1746 ses han tillige at have oppebåret
gage som hofviolon, cembalist. Han underviste også hoffets unge piger i spil på tasteinstrumenter.

Ved sin død havde han trukket sig tilbage fra disse stillinger, hvorimod han endnu var organist ved Nicolai Kirke.

Thomas Laub har en hård vurdering af Breitendichs koralbog; han skriver blandt andet "... de gamle [melodier] har han selv udsat, men hværken med særlig dygtighed eller smag. ..." – Efter at have nævnt nogle eksempler slutter Laub, inden han går videre til at behandle Schørrings koralbog fra 1781: "... I disse tre eksempler har vi et klart udtryk for kirkesangens dybe forfald."

Noter

Se også 
 Koralbog

Kilder og ekstern henvisning 
 DBL, Dansk biografisk leksikon: http://runeberg.org/dbl/3/0052.html 
 Salmonsen, Salmonsens Konversationsleksikon: http://runeberg.org/salmonsen/2/3/0978.html 
 "Fr. Chr. Breitendich 300 år" , en mere udførlig omtale fra Det Kongelige Bibliotek, hvor der også er angivet litteratur.

Musikere fra Danmark
Organister fra Danmark
Personer i Dansk Biografisk Leksikon
Pianister fra Danmark
Kongelige kapelmusici fra Danmark
Danskere i 1700-tallet
Centralsygehus

Centralsygehus var et sygehus med en række specialafdelinger, som optog patienter fra et større område, typisk et amt. Centralsyghuse var typisk beliggende i større provinsbyer såsom Esbjerg, Herning, Næstved, Randers, Hjørring og Silkeborg. Hvert amt havde typisk et eller flere centralsygehuse, der også fungerede som lokalsygehus i det pågældende område.

Efter kommunalreformen 2007 anvendes betegnelsen centralsygehus ikke længere. Nu hedder hospitalerne typisk regionshospitaler eller blot sygehuse.

Hospitaler
Michael Manniche

Michael Manniche (født 17. juli 1959) er en tidligere dansk fodboldspiller, der repræsenterede de danske klubber Brønshøj BK, Hvidovre IF, B 1903 og FC København.
Han spillede også fire sæsoner i SL Benfica i Portugal, hvor han blev en legende og klubbens topscorer i sæsonerne 1984-85 og 1985-86.

Michael Manniche vandt to Danmarksmesterskab i fodbold, i 1981 med Hvidovre IF og i 1993 med FC København. Endvidere vandt han det portugisiske mesterskab to gange, i sæsonerne 1983/84 og 1986/87.

Michael Manniche optrådte 11 gange for Danmarks fodboldlandshold og scorede to mål. Han repræsenterede Hvidovre IF i 77 kampe og Benfica i 132 kampe. Debuten kom mod Finland i 1981, og hans sidste kamp var mod Rumænien i 1987.
Michael Manniche har desuden spillet tre U-21- og fire Ligalandsholdskampe.

Den portugisiske landsholdsspiller Maniche er opkaldt efter ham.

Klubber 
 1977-1980: Brønshøj BK
 1980-1983: Hvidovre IF
 1983-1987: SL Benfica
 1987-1992: B 1903
 1992-1996: FC København

Referencer

Eksterne henvisninger 
 

Fodboldspillere fra Danmark
Fodboldspillere fra Brønshøj Boldklub
Fodboldspillere fra Hvidovre IF
Fodboldspillere fra FC København
Fodboldspillere fra B 1903
A fost sau n-a fost?

12:08 Øst for Bukarest (Rumænsk: A fost sau n-a fost) er en rumænsk film fra 2006, instrueret, produceret og skrevet af Corneliu Porumboiu. 

Den sort humoristiske komedie blev godt modtaget af anmeldere og på filmfestivaller. 
På Copenhagen International Film Festival vandt den både priser for bedste film og bedste manuskript i 2006,
mens Cinemateket skrev at "Porumboiu tegner et særdeles morsomt og skarpsindigt billede af billede af et Rumænien, hvor meget lidt har forandret sig."

Handling 

Det er den 22. december 20 år er gået siden revolutionen, og julen er på vej til en lille by. Man følger 3 personer: Piscoci der forbereder sig på at holde jul alene, endnu en gang. Manescu der er alkoholiseret historielærer, prøver at få betalt sin gæld og Jderescu der ejer den lokale TV station er overhovedet ikke interesseret i julen. De tre personer sætter sig for at finde ud af, om der virkelig var en revolution i byen for 16 år siden.

Rolleliste 

Mircea Andreescu – Emanoil Piscoci
Teodor Corban – Virgil Jderescu
Ion Sapdaru – Tiberiu Manescu

Priser og Nomineringer 

Cannes Film Festival

Det Gyldne Kamera
Label Europe Cinemas

Copenhagen International Film Festival

Den Gyldne Svane – Bedste film
Den Gyldne Svane – Bedste manuskript

Cottbus Film Festival of Young East European Cinema

Pris
Special Prize

Nominering
Grand Prize

European Film Festival
Nomineret til European Film Award for Bedste Manuskript

Independent Spirit Award

Nomineret til bedste Udenlandske film

Transilvania International Film Festival

Publikumsprisen
Bedste Rumænske Film
Transivania Trofæet

Referencer

Eksterne henvisninger 
 

Film fra Rumænien
Film fra 2006
Lars Thiesgaard

Lars Junker Thiesgaard (født 7. marts 1959 i Gråsten i Danmark) er en dansk skuespiller, lydbogsindlæser, tegnefilmsdubber og dialoginstruktør. Han er krediteret for mere end 700 dubbingroller, og er dermed den person i Danmark, der har dubbet flest roller, heriblandt Pumba fra Løvernes Konge, Grisling, Scooby Doo, Sorteper og Yoda værende hans mest kendte.

Han er uddannet skuespiller fra Odense Teater i 1983. Thiesgaard arbejder med bl.a. eftersynkronisering af udenlandske tegnefilm og indlæsning af lydbøger. Han lægger også stemme til mange tv-reklamer, f.eks. Lotto-reklamerne.

Han har desuden været instruktør på stemmelægningen af en lang række animationsfilm og -serier, heriblandt Anastasia, Aladdin, LEGO-filmenene (LEGO Filmen, LEGO Filmen 2, LEGO Batman Filmen og LEGO Ninjago Filmen), samtlige Disney- og Pixarfilm, Shrek og Shrek 2.

Han medvirkede også i et afsnit af komedieserien Klovn, som Franks læge, som sniffer kokain.

Thiesgaard er endvidere tilknyttet lydbogsforlaget Momo - Skuespillernes Lydbogsværksted, hvor han har indlæst flere lydbøger. Han er også med i den sønderjyske komikerduo Kalle og Kloj.

I 2021 holdt han foredraget Manden med de 1000 stemmer rundt i landet.

I 2023 var han klar med foredraget Manden med de 1000 anekdoter.

Hæder 
I 1993 modtog han prisen for den bedste versionering af Løvernes Konge.

Filmografi

Film

TV

Videospil

Referencer

Eksterne henvisninger 
 

Skuespillere fra Danmark
Tegnefilmsdubbere fra Danmark
Christian Mortensen (115-årig)

Christian Mortensen (født Thomas Peter Thorvald Kristian Ferdinand Mortensen; 16. august 1882 i Skaarup, Skanderborg Kommune, Østjylland, død 25. april 1998 i San Rafael, Californien, USA) var indtil d. 28. december 2012 anerkendt som den mand i verden, der har haft det længste liv. Ved sin død var han 115 år og 252 dage gammel, Guinness Rekordbog. D. 28. september 2012 har japaneren Jiroemon Kimura slået Christian Mortensens rekord som verdens ældste mand nogensinde.  Mortensen er den anerkendt ældste person nogensinde født i Danmark. Umiddelbart før sin død var han desuden verdens næstældste levende person efter den knap to år ældre Sarah Knauss.

Blandt dokumentationen for Mortensens alder findes registreringen af hans dåb i Fruering Kirke (Fruering Sogn) den 26. december 1882, de danske folketællinger i 1890 og 1901, samt hans konfirmation i 1896.

I 1903 emigrerede Mortensen som 21-årig til USA, hvor han boede forskellige steder og arbejdede inden for forskellige brancher, blandt andre som mælkemand og på en bilfabrik. I Danmark havde han været gårdskarl og i skrædderlære. Mortensen var tilsyneladende kun gift en kort overgang og fik ingen børn.

De sidste tyve år af sit liv, boede han på plejehjemmet Aldersly Retirement Community i San Rafael ved San Francisco.

Noter

Eksterne henvisninger 
 Nekrolog i norske Dagbladet
 Nekrolog i svenske Aftonbladet

Hundredårige
Dansk-amerikanere
Personer fra Skanderborg Kommune
Vegetarer
Protestanter
A través de tus ojos

A través de tus ojos (Oversat: Gennem dine øjne) er en argentinsk film fra 2006, instrueret af Rodrigo Fürth.

Handling 

Filmen handler om Lito og Nilda, der under den økonomiske krise i Argentina rejser til New York. Det har altid været Nildas drøm, og derfor siger han blindt ja. Inden de tager af sted gennemgår Nilda et lægecheck og får en streng diæt hun skal følge, men da de kommer til New York, nægter Nilda at følge Diæten, og ender på hospitalet. Nu er Lito helt alene i New York, og møder en mørk side af "The Big Apple".

Rolleliste 

Adriana Aizemberg – Nilda
José Soriano – Lito
Davis Burgos – Ricky
Jannette Clemenceau – Greta
Marcos Dubuch – Peru
Miguel Ángel Porro – Chango
Sandra Rodríguez – Sara

Priser og Nomineringer 

Argentinean Film Critics Association Awards

Nomineringer

Bedste mandlige Hovedrolle (José Soriano)
Bedste Kvindelige Hovedrolle(Adriana Aizemberg)
Bedste Kostumedesigner (Sandra Fink)

Lleida Latin-American Film Festival

Bedste Mandlige Hovedrolle (José Soriano)
Bedste Film

Eksterne henvisninger 
 

Film fra Argentina
Film fra 2006
Dramafilm
Bjørnerod

Bjørnerod (Meum) er en monotypisk slægt med én eneste art, den nedennævnte. Slægtsbeskrivelsen skal derfor søges under beskrivelsen af arten.

 Finbladet Bjørnerod (Meum athamanticum)

Skærmplante-familien